2 Dikgoši 18 | Beibele Inthaneteng | Phetolelo ya Lefase le Lefsa
2 Dikgoši 18:1-37
18 Hesekia+ morwa wa Ahasi+ kgoši ya Juda e bile kgoši ngwageng wa boraro wa pušo ya Hoshea+ morwa wa Elaa kgoši ya Isiraele. 2 Yena e bile kgoši a na le nywaga e masomepedi-hlano, gomme o bušitše Jerusalema ka nywaga e masomepedi-senyane. Leina la mmagwe e be e le Abi morwedi wa Sakaria.+ 3 O ile a dira tše di lokilego mahlong a Jehofa,+ go ya ka tšohle tšeo Dafida rakgolokhukhu wa gagwe a di dirilego.+ 4 Ke yena a ilego a tloša mafelo a phagamego,+ a pšhatlaganya dikokwane tše kgethwa,+ a rema kota e kgethwa+ a ba a pšhatlaganya noga ya koporo+ yeo Moshe a bego a e dirile;+ gobane bana ba Isiraele ba be ba thuntšha muši wa dihlabelo+ go yona go ba go fihla mehleng yeo, gomme e be e bitšwa gore ke modingwana wa noga ya koporo.+ 5 O be a bota Jehofa Modimo wa Isiraele;+ go dikgoši ka moka tša Juda,+ ga se gwa ka gwa ba ya go swana le yena morago ga gagwe, e bile e be e se ya ka ya ba gona le go tšeo di bilego gona pele ga gagwe.+ 6 O ile a kgomarela Jehofa.+ Ga se a ka a tlogela go mo latela, eupša o ile a lota ditaelo tša Jehofa tšeo a bego a di laetše Moshe.+ 7 Jehofa o ile a ba le yena.+ Kae le kae moo a bego a eya gona o be a dira dilo ka bohlale;+ o ile a rabela go kgoši ya Asiria gomme a se ke a e hlankela.+ 8 Ke yena a ilego a bolaya Bafilisita+ go ba go fihla Gatsa+ le dileteng tša yona ka moka, go tloga toreng+ ya bahlapetši go ba go fihla motseng o šireleditšwego. 9 Ya re ngwageng wa bone wa pušo ya Kgoši Hesekia, ke gore, ngwageng wa bošupa wa pušo ya Hoshea+ morwa wa Elaa kgoši ya Isiraele, Shalamanesere+ kgoši ya Asiria a rotoga a hlasela Samaria a ba a e rakelela.+ 10 Ba e thopa+ ge go fela nywaga e meraro; Samaria e thopilwe ka ngwaga wa botshelela wa pušo ya Hesekia, ke gore, ka ngwaga wa senyane wa pušo ya Hoshea kgoši ya Isiraele.+ 11 Ka morago ga moo kgoši ya Asiria+ e ile ya iša Baisiraele bothopša+ Asiria, ya ba dudiša kua Hala+ le Habora+ nokeng ya Gotsana gotee le metseng ya Bamede,+ 12 ka ge ba se ba ka ba theetša+ lentšu la Jehofa Modimo wa bona, eupša ba tshetše kgwerano+ ya gagwe le tšohle tšeo Moshe+ mohlanka wa Jehofa a bego a ba laetše tšona.+ Ga se ba ka ba theetša goba ba dira. 13 Ka ngwaga wa lesomenne wa pušo ya Kgoši Hesekia, Sanheribe+ kgoši ya Asiria+ o ile a hlasela metse ka moka e šireleditšwego ya Juda gomme a e thopa. 14 Ka gona Hesekia kgoši ya Juda a romela molaetša go kgoši ya Asiria kua Lakishi, a re: “Ke dirile sebe. O se sa lwa le nna. Tšohle tšeo o tlago gore ke di ntšhe ke tla di ntšha.”+ Ka gona kgoši ya Asiria ya ntšhiša Hesekia kgoši ya Juda ditalente*+ tša silifera tše makgolotharo le tša gauta tše masometharo. 15 Ka gona Hesekia a ntšha silifera ka moka yeo e bego e le ka ntlong ya Jehofa+ le matlotlong a ntlo ya kgoši.+ 16 Ka nako yeo Hesekia a ntšha mejako ya tempele ya Jehofa+ le diforeime tšeo di bego di manegilwe+ ka gauta ke Hesekia kgoši ya Juda gomme a di nea kgoši ya Asiria. 17 Kgoši ya Asiria+ ya romela Tharatane,+ Rabasarisi le Rabashake+ go Kgoši Hesekia kua Jerusalema ba etšwa Lakishi+ ba na le madira a mantši gore ba ye ba rotogele Jerusalema. Ka gona ba rotoga gomme ba ema mokerong+ wa bodiba+ bja ka godimo tseleng e kgolo e yago tšhemong ya mohlatswi wa diaparo.+ 18 Ke moka ba goeletša kgoši, eupša gwa tšwa Eliakima+ yo a bego a okametše ba lapa la kgoši, yena morwa wa Hilikia, le Shebana+ mongwaledi gotee le Joa yo e lego mongwadi wa dipego, morwa wa Asafa, ba tla go bona. 19 Rabashake+ a re go bona: “Hle botšang Hesekia le re: ‘Se ke seo kgoši e kgolo,+ kgoši ya Asiria, e se boletšego: “O holofetše eng?+ 20 O itše (e le ge o bolela ka molomo feela): ‘Ke na le maano+ le matla a ntwa.’ O botile mang, ge o bile o rabetše+ go nna? 21 Bona! O botile gore o tla ithekga ka lehlaka le le robegilego,+ e lego Egipita,+ leo ge e ba motho a itshwarelela ka lona le tlago go mo hlaba ka seatleng gomme la se phula. Ke kamoo Farao+ kgoši ya Egipita a lego ka gona go bohle bao ba mmotilego. 22 Ge go ka direga gore le mpotše le re: ‘Re botile+ Jehofa+ Modimo wa rena;’ na Hesekia+ ga se yena yoo a tlošitšego mafelo a gagwe a phagamego+ le dialetare tša gagwe, ge a be a botša Juda le Jerusalema, a re: ‘Le swanetše go khunama pele ga aletare ye Jerusalema’?”’+ 23 Hle anke o tšee kgang+ le mong wa ka kgoši ya Asiria, ke go nee dipere tše dikete tše pedi (2 000) gore ke bone ge e ba o ka kgona go ba le banamedi ba tšona.+ 24 O ka gomiša bjang sefahlego sa mmuši o tee wa bahlanka ba banyenyane kudu ba mong+ wa ka, mola wena o botile Egipita ka baka la dikoloi+ le banamedi ba dipere?+ 25 Na ga se ka tumelelo ya Jehofa ge ke tlile go hlasela lefelo le gore ke le senye? Jehofa o itše go nna:+ ‘Rotoga o hlasele naga ye gomme o e senye.’” 26 Eliakima+ morwa wa Hilika, a na le Shebana+ le Joa+ ba re go Rabashake:+ “Hle bolela le rena bahlanka ba gago ka leleme la Sesiria,+ ka gobane re theeditše; o se ke wa bolela le rena ka leleme la Sejuda+ ka gore batho bao ba lego morakong ba ka go kwa.” 27 Eupša Rabashake a re go bona: “Na mong wa ka o nthometše go mong wa lena le go lena gore ke tlo le botša mantšu a? Na ga a nthomela bathong bao ba dutšego morakong, gore ba je mantle+ a bona le go nwa mohlapologo wa bona le lena?”+ 28 Rabashake a ema a goeletša ka lentšu la go hlaboša ka leleme la Sejuda,+ a re: “Ekwang lentšu la kgoši e kgolo,+ kgoši ya Asiria. 29 Se ke seo kgoši e se boletšego: ‘Le se ke la lesa Hesekia a le fora, ka gobane ga a kgone go le hlakodiša seatleng sa ka.+ 30 Le se ke la lesa Hesekia a dira gore le bote Jehofa,+ ge a re: “Ruri Jehofa o tla re hlakodiša,+ e bile motse wo o ka se gafelwe seatleng sa kgoši ya Asiria.”+ 31 Le se ke la theetša Hesekia, ka gobane se ke seo kgoši ya Asiria e se boletšego: “Ineeleng go nna gomme le tle go nna, yo mongwe le yo mongwe a je morara wa gagwe le mogo+ wa gagwe le go nwa meetse a sediba sa gagwe,+ 32 go fihlela ge ke etla ke le tšea ke le iša nageng e swanago le ya lena,+ naga ya mabele le beine e mpsha, naga ya senkgwa+ le dirapa tša merara,+ naga ya mehlware ya makhura le dinose;+ le tle le phele gomme le se ke la hwa. Le se ke la theetša Hesekia gobane o le goketša ka gore: ‘Jehofa o tla re hlakodiša.’+ 33 Na o mongwe le o mongwe wa medimo ya ditšhaba o kile wa hlakodiša+ naga ya wona seatleng sa kgoši ya Asiria?+ 34 Medimo ya Hamathi+ le Arapadi+ e kae? E kae medimo ya Sefarafaima,+ Hena+ le Ifa?+ Na e hlakodišitše Samaria seatleng sa ka?+ 35 Ke medimo efe gare ga medimo ka moka ya dinaga tše yeo e ilego ya hlakodiša dinaga tša yona seatleng sa ka,+ moo e lego gore Jehofa a ka hlakodiša Jerusalema seatleng sa ka?”’”+ 36 Batho bao ba homola,+ ba se ke ba mo araba+ le ka lentšu, ka gobane taelo ya kgoši e be e re: “Le se ke la mo araba.”+ 37 Eupša Eliakima+ yo a bego a okametše ba lapa la kgoši, yena morwa wa Hilikia, a na le Shebana+ mongwaledi gotee le Joa+ yo e lego mongwadi wa dipego, yena morwa wa Asafa, ba tla go Hesekia ba gagotše diaparo+ tša bona gomme ba mmotša mantšu a Rabashake.
“Talente e tee” ke ya boima bja mo e ka bago dikhilograma tše 34,2.
2 Dikgoši 18